AfriForum skop #AnkerdorpPadskou in Krugersdorp af - AfriForum
AfriForum het sy #AnkerdorpPadskou op 3 September 2019 in Krugersdorp afgeskop om die burgerregteorganisasie se teenwoordigheid in dié dorp te verhoog en saam met die gemeenskap hoop te skep.
Die gebied rondom die Paul Kruger-monument is skoongemaak, sodat dit weer netjies vertoon en die gemeenskap dit veilig kan besoek. Later die week is Eco-Tabs™ in die dam naby die monument gegooi om die water gedeeltelik te rehabiliteer. Die damwater word dikwels besoedel omdat inwoners daar visvang.
Drie plaaslike ondernemings, onder meer die plaaslike koerant Krugersdorp Nuus, is met pizza en koeldrank verras om hul harde werk te beloon.
AfriForum se teenboelieveldtogspan het op 9 September 2019 'n opvolgbesoek by Laerskool Muldersdrif afgelê. Dié veldtog dien as bewusmaking van afknouery in skole. Elke onderwyser het 'n teenboeliegids ontvang, wat raad bied aan onderwysers, ouers en leerders wat met afknouery gekonfronteer word.
Die Teenboelieveldtog besoek Laerskool Muldersdrift.
Mattheus en die laerskoolleerlinge by Muldersdrift.
Post Tags:	#AfriForum#Ankerdorppadskou#Krugersdorp#selfbeskikking#Selfdoen#Skoonmaak#Solidariteit Beweging